На основу решења Привредног суда у Ужицу Ст. бр. 349/10 од 21.03.2011. године, а у складу са чланoвима 131., 132. и 133. Закона о стечају («Службени гласник Републике Србије» број 104/2009) и Националним стандардом број 5 – Национални стандард о начину и поступку уновчења имовине стечајног («Службени гласник Републике Србије» број 13/2010), као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника:

**Производно трговинско предузеће „БРАТСТВО ЈЕДИНСТВО“ д.п. у стечају из Прибоја, Ул. Санџачка 1**

**ОГЛАШАВА**

**продају имовине стечајног дужника**

**непосредном погодбом уз прикупљање писаних понуда**

|  |  |  |  |
| --- | --- | --- | --- |
| **Ред. бр. имовинске целине** | **Предмет продаје представља имовина груписана у следеће имовинске целине**  | **Процењена вредност (динара)** | **Новчани износ за учешће у поступку продаје (динара)** |
| **1.** | **Имовинска целина 1 коју чине:****помоћна зграда – магацин**уписане површине у основи 872 м2, евидентирана као зграда број 1, изграђена без одобрења за градњу, на кат. пар. 628/1 КО Прибој, потес - Радничка улица, у листу непокретности 38 КО Прибој, спратности По+Пр+Сп, на којој је као држалац уписано Трговинско предузеће „БРАТСТВО ЈЕДИНСТВО“ из Прибоја, Ул. 12. јануара 1. Објекат се састоји из следећих посебних делова:* пословни простор уписане површине 304 м2, у подруму зграде бр. 1 на кат. пар. 628/1 КО Прибој, број посебног дела 1. Корисна нето површина измерена од стране вештака на лицу места износи 378,58м2;
* пословни простор уписане површине 1948 м2, у приземљу зграде бр. 1 на кат. пар. 628/1 КО Прибој, број посебног дела 2. Корисна нето површина измерена од стране вештака на лицу места 782,51м2;
* пословни простор уписане површине 762 м2, на првом спрату зграде бр. 1 на кат. пар. 628/1 КО Прибој, број посебног дела 3. Корисна нето површина измерена од стране вештака на лицу места 796,63м2;
* **опрема и инвентар** који се налазе у објекту према спецификацији у прилогу продајне документације;

Напомена:Објекат је процењен према површинама објекта измереним на лицу места. Непокретност се продаје у виђеном стању као бесправно изграђен објекат без доказа о грађењу на истом. Купац сноси све ризике које се односе правни статус овог објекта као и ризик евентуалног рушења истог, с обзиром да није поднет захтев за легализацију. | **23.163.009,00** | **1.000.000,00** |
| **2.** | **Имовинска целина 2** коју чини гаража за путничке аутомобиле, површине 15,22 м2, прва до Радничке улице, бесправно изграђена на туђем земљишту на кат. пар. 702 КО Прибој и кат. пар. 1917/1 КО Прибој, која није уцртана у копији плана и евидентирана у катастру непокретности.Напомена: Непокретност се продаје у виђеном стању као бесправно изграђен објекат без доказа о грађењу на истом. | **186.354,00** | **10.000,00** |
| **3.** | **Имовинска целина 3** коју чини гаража за путничке аутомобиле, површине 14,81 м2, четврта од Радничке улице, бесправно изграђена на туђем земљишту на кат.пар. 702 КО Прибој и кат. пар. 1917/1 КО Прибој, која није уцртана у копији плана и евидентирана у катастру непокретности.Напомена: Непокретност се продаје у виђеном стању као бесправно изграђен објекат без доказа о грађењу на истом. | **181.334,00** | **10.000,00** |

**Процењена вредност имовине није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **25.000,00 динара** за целину **1** и **по 5.000,00** **динара** за целину **2** и **3** (профактура се може преузети сваког радног дана у периоду од 10 до 14 часова уз обавезну најаву поверенику стечајног управника. Рок за откуп продајне документације је 16.05.2018. године;
2. уплате новчани износ на име учешћа у поступку продаје на текући рачун Продавца број **105-2237478-92 код AIK** banke ad Београд, **или** положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату новчаног износа на име учешћа у поступку продаје је 16.05.2018. год.). У случају да се као новчани износ на име учешћа у поступку продаје положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, најкасније 16.05.2018.године до 14.00часова по београдском времену (GMT+2). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до 25.07.2018. године.
3. потпишу изјаву о губитку права на повраћај новчаног износа на име учешћа у поступку продаје. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 12.00 до 14.00 часова а најкасније 7дана пре заказане продаје(уз претходну најаву поверенику стечајног управника).

Продаја се врши методом непосредне погодбе уз прикупљањеписаних понуда тако што сва заинтересована лица достављају понуду у писаном облику у затвореној коверти са назнаком„ПОНУДА за продају имовине стечајног дужника ПТП''Браство-јединство'' у стечајуПрибој, Ул. Санџачка бр. 1– НЕ ОТВАРАТИ“.

**Затворене понуде достављају се на адресу: Агенција за лиценцирање стечајних управника – Центар за стечај, Београд, Ул. Теразије бр. 23, канцеларија 305.**

**Крајњи рок за достављање понуда је 23.05.2018. године до 11 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће на продаји потписану лично или од стране овлашћеног лица и доказ да је у питању овлашћено лице;

-потписану понуду, уз навођење јасно одређеног износа за куповину предмета продаје;

-доказ о уплати новчаног износа на име учешћа у поступку продаје или копију банкарске гаранције;

-потписану изјаву о губитку права на повраћај новчаног износа на име учешћа у поступку продаје;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен новчани износ на име учешћа у поступку продаје у предвиђеном року.**

Јавна продаја одржаће се дана **23.05.2018. године у 11.15 часова** (15 минута по истеку времена за предају понуда) на адреси:**Агенција за лиценцирање стечајних управника – Центар за стечај, Београд, Ул. Теразије бр. 23, III спрат, сала 301** у присуству Комисије формиране одлуком стечајног управника и **уз обавезно присуство представника свих учесника.** Понуђач у непосредној погодби са собом мора понети доказе о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред надлежним органом) за заступање на продаји уз јасно навођење овлашћења у погледу накнадног обављања директних преговора и истицања нове понуде.

**Позивају се чланови Одбора поверилаца да присуствују продаји.**

**Обавезно је присуство свих понуђача или њихових овлашћених представника.**

**Након отварања писаних понуда понуђачи могу кориговати своје понуде у складу са правилима продаје са којима ће их упознати стечајни управник.**

Стечајни управник спроводи поступак продаје тако што:

1. чита правила продаје
2. отвара писмене понуде,
3. позива учеснике да истакну односно упишу цену коју су спремни да плате – овај корак ће се понављати три пута не рачунајући понуде достављене до дана одржавања непосредне погодбе (иницијалне понуде). Уколико у последњем кораку понуђачи дају идентичну понуду, непосредна погодба ће се наставити само између понуђача који су у претходном кораку дали идентичну понуду, а све до проглашења најбољег понуђача;
4. проглашава купца када ниједан други учесник не истакне већу цену од последње понуђене цене под условом да је понуђена цена изнад 50% од процењене вредности предмета продаје;
5. одржава ред на продаји,
6. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавној продаји победи купац који је новчани износ на име учешћа у поступку продаје обезбедио банкарском гаранцијом, исти мора уплатити новчани износ на име учешћа у поступку продаје на рачун стечајног дужника, у року од **2 радна дана** од дана пријема обавештења о прихватању понуде, након чега ће му бити враћена гаранција.

Закључење купопродајног уговора у законом прописаној форми приступа се под условом да је новчани износ на име учешћа у поступку продаје који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **8 дана од** сачињавања уговора у законом прописаној форми.

Стечајни управник ће вратити новчани износ на име учешћа у поступку продаје сваком учеснику чија понуда не буде прихваћена, у року од три радна дана од дана одржавања јавне продаје. Понуђач губи право на повраћај новчаног износа на име учешћа у поступку продаје уколико:

- не поднесе понуду, или поднесе понуду која не садржи обавезне елементе;

- не приступи продаји;

- не потпише записник са одржане продаје;

- одбије да потпише купопродајни уговор у законом прописаној форми, или

- буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно новчани износ на име учешћа у поступку продаје ће бити задржан до доношења одлуке Комисије за заштиту конкуренције.

**Особа за контакт - овлашћено лице: повереник Љубиша В.Ђокић, контакт телефон: 063 – 247 – 228.**